
УВАЖАЕМИ ОБЩИНСКИ СЪВЕТНИЦИ,

Общински съвет по наркотични вещества (ОбСНВ) е създаден през 2001 год. на основание чл.15 от Закона за контрол върху наркотичните вещества и прекурсорите (ЗКНВП), и решение на Общински съвет - Бургас. Към ОбСНВ е създаден Превантивно информационен център (ПИЦ), пряко подчинен на Председателя на ОбСНВ. Членовете на този съвет са представители на различни институции -  държавни, общински и граждански организации, хора определящи политиката на Община Бургас в тази посока. Общински съвет по наркотични вещества работи по превенция употребата, злоупотребата и разпространението на  наркотични вещества. Постигнати са не малко успехи за периода от създаването му до момента. За 15 години са обхванати над 10 хиляди ученици, обучавани  са специалисти от различни области, инициирани са конференции с местно и международно участие, организирани са кампании, мероприятия, кръгли маси и пресконференции.
Тревожен факт е, че експериментирането с наркотични вещества се установява като част от културата на младите хора. Все по-актуална е сред тях е употребата на синтетични наркотици. Отчетена е сериозността на негативното въздействие на наркотиците върху децата и младите хора, както и фактът, че успехът на превантивните дейности насочени срещу употребата, злоупотребата и разпространението на ПАВ зависи от обединяване на усилията на общинските и държавни институции, структурите на гражданското общество и международното сътрудничество. 
На основание чл.15, ал.2 от ЗКНВП и чл.21, ал.1, т.1 от Правилника за организацията и дейността на Националния съвет по наркотични вещества (ПОДНСНВ), Общински съвет по наркотични вещества разработи Общинска стратегия за борба с наркотиците – 2016 – 2018 година. В нея е направен анализ на ситуацията, какво е постигнато и какво не за отчетния период, приоритетите през новия период, разделени на стратегически области. Планът за нейното изпълнение включва  разбиването на стратегическите области в стратегически задачи, срока за тяхното изпълнение и отговорните лица. Предложен е предварителен финансов план, който  онагледява и обезпечава изпълнението на Стратегията и политиката на Община Бургас и Общински съвет по наркотични вещества в областта на превенцията. Средствата, заложени във финансовия план ще бъдат осигурени при наличие на финансов ресурс в бюджета на Община Бургас за съответната година.
При Общинската стратегия за борба с наркотиците и наркоманиите е естествено продължение на активната политика на Община Бургас за превенция употребата, намаляване на търсенето и предлагането на ПАВ. Тя надгражда Стратегия 2010 – 2015 г. Заложените в нея цели, задачи и дейности се основават на балансиран и цялостен подход, който отговаря на съвременните изисквания за добра практика.
Стратегията е изготвена в съответствие с Националната стратегия за борба с наркотиците 2014 – 2018 год. и Стратегията на ЕС (2013 – 2020). Зачита фундаменталните принципи на законодателството на ЕС и Република България и основните ценности – уважение, човешко достойнство, свобода, демокрация, солидарност, върховенство на закона и човешките права. 
Чрез изпълнението на заложените в Стратегията дейности, Община Бургас се ангажира да положи всички усилия за ограничаване проблемите свързани с употребата, търсенето и предлагането на наркотици в града и да се утвърди като сигурен партньор в провеждането на националната и европейска политики в борбата с наркотиците и наркоманиите.   

Предвид гореизложеното и на основание чл. 21, ал. 1, т. 12 и ал. 2 от Закона за местното самоуправление и местната администрация и във връзка с чл. 15, ал. 2 от ЗКНВП и чл.21, ал.1, т.1 от Правилника за организацията и дейността на Националния съвет по наркотични вещества предлагам Общински съвет Бургас да вземе следното решение:

РЕШЕНИЕ:

1. Приема Общинска стратегия за борба с наркотиците 2016 – 2018 г., ведно с План за нейното изпълнение.
2. Задължава Председателя на Общински съвет по наркотични вещества да предприеме необходимите действия по надлежния ред по предложение за залагане на финансови средства в проекта на бюджета на Община Бургас за 2017 г. относно предвидените дейности следващата календарна година.

ПРИЛОЖЕНИЕ:
1. Общинска стратегия за борба с наркотиците 2016 – 2018 год.
2. План за изпълнение на Стратегията.
3. Предварителен финансов план 

С Уважение,
Д-Р ЛОРИС МАНУЕЛЯН
ЗАМЕСТНИК КМЕТ ЗСДС


Изготвил:
Тодор Вълчев
Ст.юрисконсулт
Дирекция СДЗС
image1.jpeg
1S0 9001
1S0 14001

BUREAU VERITAS
Certification





image2.png




